bg ru ru pl en ru uk bg ru ru ru bg bg en bg bg bg en bg bg bg hbs_cyr ru bg bg bg bg bg bg ru bg bg bg bg bg en en en en bg en ru en bg bg en en en en fa en en en en de en bg de en en pl
Десерт с кисело мляко, смокини и шафран
place for food photography, recipes and travel
По света и у нас
С малко дете вкъщи човек е принуден да внимава какво яде, тоест какво яде пред публика. Скришното си го знаем само ние и всички четящи този блог. Този десерт е много свеж и лек. Не съдържа захар, масло, яйца, а само ядки, плодове и мед. Здравословен, та чак подозрително. Подходящ е за деца от всякъде.
Ако искате да е по-сладък просто увеличете количеството мед при приготвянето.
Свеж десерт с шафран, смокини и лешници
Източник: The Green Kitchen Stories
2 1/2 чаши ( 350 гр ) сурови лешници (една шепа за отгоре )
1/2 ч.л. морска сол
15 фурми без костилка
2 супени лъжици кокосово масло (аз го замених с обикновено)
1 супена лъжица вода
3 чаши (720 мл) цедено кисело мляко
1 чаша (240 мл) кокосово мляко
6 супени лъжици мед + допълнително за отгоре
8 малки пресни смокини, наполовина
1. За основата: Изпечете лешниците във фурна на 180 ° C за 10-15 минути. Оставете да изстина за няколко минути, след това отстранете обвивките с помощта на хавлиена кърпа. Изсипете лешниците (запазете една шепа за декорация) в кухненски робот или пасатор заедно с фурмите без костилки, кокосовото масло, водата и ги смелете. Сместа трябва да стане на лепкава паста. Изсипете готовата смес в предварително подготвена, кръгла тавичка с размери 21 см. Поставете в хладилника за охлаждане около час.
2. За пълнежа: Поставете цеденото кисело мляко, кокосовото мляко и меда в  купа и разбийте докато се получи хомогенна смес. Добавете шафрана и много внимателно разбъркайте с лъжица. Изсипете сместа върху охладената основа и сложете десерта във фризера за около 1 1/2 часа (можете да го държите във фризера и по продължително време, но тогава ще трябва да го оставите да се размрази за около 15-20 минути, преди да го поднесете).
3. Украсете десерта с пресни смокини и мед. Сервирайте веднага.
October 9, 2014 at 11:04
Чудесна, чудесна рецепта, Ради! Никога не съм се сещала да смеся кисело и кокосово мляко, предвкусвам много свежест и мекота в този десерт :-)))
October 11, 2014 at 23:20
Ради, аз пак ще си кажа, че десертът е страхотен! Ефирна нежност с доза хрупкавост, така бих го описала. 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.